Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Noliktavu pārvaldības departamenta**

**Rīgas reģiona noliktavu nodaļas vadītājs/a**

**Vispārējie darba pienākumi:**

* Vadīt, plānot, organizēt, koordinēt un pilnveidot Nodaļas darbu, noteikt uzdevumus un kontrolēt to izpildi.
* Plānot materiāltehnisko līdzekļu krājumus noliktavā un koordinēt loģistikas procesus starp noliktavām.
* Organizēt un nodrošināt iekšējo un ārējo normatīvo aktu projektu izstrādi atbilstoši Nodaļas kompetencei.
* Nodrošināt un kontrolēt materiālo vērtību uzskaiti RVS Horizon.
* Pārzināt noliktavās esošo materiālo vērtību nomenklatūru, to komplektēšanu, faktisko daudzumu un stāvokli.
* Analizēt, izstrādāt un pilnveidot procedūras, kas regulē normatīvo aktu ieviešanu noliktavu saimniecības jomā AM, NBS un citu AM padotībā esošo iestāžu vajadzībām, tai skaitā izstrādāt un pilnveidot iekšējos normatīvos aktus, nodrošināt izpildi, ieviešot normatīvos aktus un politiku šajā jomā.
* Piedalīties Centra stratēģijas izstrādē noliktavu iekšējo loģistikas procesu un uzskaitvedības jomā, kontrolēt un veikt analīzi par stratēģijas ieviešanas gaitu.
* Sagatavot pārskatus par Nodaļas darbu;
* Sagatavot informāciju tālākai pretenziju izteikšanai gadījumos, kad ir konstatēta materiāltehnisko līdzekļu piegādes vai pakalpojuma līgumu saistību neizpilde.
* Atbilstoši Nodaļas kompetencei izskatīt citu juridisko un fizisko personu vēstules, sūdzības, iesniegumus un sagatavot atbildes.

**Prasības kandidātiem:**

* atbilstība Valsts civildienesta likuma 7. panta prasībām;
* atbilstība likuma “Par valsts noslēpumu” 9. panta prasībām;
* akadēmiskā vai otrā līmeņa profesionālā augstākā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā);
* pieredze vadošā amatā ilgāk par diviem gadiem, kā arī profesionālā pieredze nozarei atbilstošajā jomā;
* labas profesionālās zināšanas un izpratne jautājumos, kas saistīti ar materiālo vērtību uzskaites un inventarizācijas jomu;
* prast pielietot praktiskajā darbā reglamentējošos normatīvos aktus uzskaites un grāmatvedības jomā;
* labas zināšanas un prasmes darbā ar RVS Horizon;
* spēja noteikt prioritātes, vadīt, plānot un organizēt komandas darbu;
* prasme izteikt un argumentēt savu viedokli un patstāvīgi pieņemt lēmumus.
* izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā;
* valsts valodas zināšanas (vismaz C līmenis 1.pakāpe).
* vismaz vienas svešvalodas (krievu vai angļu) zināšanas sarunvalodas līmenī.
* prasme strādāt ar MS Office lietojumprogrammām un tīmekļa pārlūkprogrammām lietotāja līmenī.

**Piedāvājam:**

* Darbu valsts iestādē un iespēju iegūt daudzpusīgu un sarežģītu profesionālo pieredzi no 2021. gada 1. janvāra.
* Mēnešalgu (sākot no EUR 1253 līdz EUR 1647 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Vagonu ielā 38, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.